text: Besiktas tekur ímóti á stóra Vodafone leikvøllinum í Istanbul í kvøld.
text: #000002
text: Tá eitt lið fær tveir EM-vinnarar tøkar; tveir leikarar ið hava millum annað umboða ávíkavist Barcelona og Real Madrid, tá er vist, at talan er um eitt stórlið. Hjá Besiktas eru Ricardo Quaresma og Pepe úr Portugal aftur í hópinum til seinna dystin í 2. undanumfarið í Europa League. Um teir spæla í kvøld er óvist, men tað sigur nakað sum styrkina hjá mótstøðuliðnum hjá B36. Fyri viku síðani vóru Quaresma, Pepe og HM-finalisturin úr Kroatia, Domagoj Vida, ikki við á Besiktas-liðnum, sum vann 2-0 í Gundadali. Bæði málini komu í fyrra hálvleiki, og B36 helt turkiska stórfelagnum sera væl burtur í 2.hálvleiki. Í kvøld fáa Jákup á Borg og hansara menn allarhelst eina stóra uppliving á risastóra Vodafone Park. Har er pláss fyri 41,000 áskoðarum, og sambært bolt.fo verður roknað við millum 30.000-35.000 áskoðarum í kvøld. Hetta er fyrsti heimadystur hjá Besiktas í hesum kappingarárinum, og tað er vanliga sera nógvur larmur á heimavøllinum hjá einum av teimum 16 bestu liðunum í Evropa í fjør. Millum annað noyddist týski landsliðsáleyparin, Timo Werner, at lata seg útskifta í fyrra hálvleiki, tá Besiktas vann 2-0 á RB Leipzig í Champions League-bólkaspælinum í fjør. Hóast oyrapropppar, so gjørdist tað ov mikið fyri Werner, ið hevði tinitus-líknandi symtomir. Í Champions League var tað bara Bayern Munchen, ið megnaði at koppa Besiktas í Istanbul.Venjing hjá B36 á Vodafone leikvøllinum í gjárkvøldið(Mynd: Bóltfelagið B36) Um leikararnir hjá B36 fáa trupulleikar av larminum fæst at síggja, men tað verður í øllum førum ein heilt onnur uppliving enn fyri viku síðani. B36 vandi í gjárkvøldið á góða grasundirlagnum á snotiliga leikvøllinum. Tá fingu føroyingarnar eisini roynt sítt umklæðingarrúm, sum sambært umboðum hjá B36 í Istanbul “er størri enn B36-húsið”Skiftingarrúmið hjá B36(Mynd: Bóltfelagið B36) Realistiski møguleikin hjá B36 at fáa stig er sera lítil; Besiktas er snøgt sagt risafavorittur, og ein fær pengarnir sera ofta aftur, um B36 fær stig. Í B36-hópinum gleða teir seg til uppgávuna, og teir vilja verða við í dystinum so leingi sum møguligt, og gera alt fyri felagið og føroyskan fótbólt.
text: #000004
text: Vinarliga broyt tínar kennifíla - og privatlívsstillingar fyri at síggja hetta innihald
text: #000006
text: U15-genturnar skúgvaðu alla mótstøðu av vegnum
text: #000009
text: U21-landsliðið so at siga óbroytt
text: #000010
text: 13 nýggir venjarar fingið prógv
text: #000011